# בנימין לאו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

הרב ד"ר בנימין (בני) לאו נולד בשנת תשכ"ב (1961) בתל אביב.

למד בישיבה התיכונית נתיב מאיר בירושלים בסיומם למד מספר חודשים בישיבת הר עציון ולאחר מכן מספר שנים בישיבת הקיבוץ הדתי בעין צורים, שם למד והשלים את מבחני ההסמכה לרבנות. שירת בחטיבת גולני שירות צבאי מלא.

לאו סיים לימודי תואר ראשון בהיסטוריה ובתלמוד באוניברסיטה העברית, ותואר שני ודוקטורט באוניברסיטת בר-אילן. את עבודת הדוקטורט (כתב תחת הדרכתו של הרב פרופסור דניאל שפרבר) הקדיש למחקר אודות שיטתו ההלכתית של הרב עובדיה יוסף.

נחשב לרב מתון הן בתפיסתו הדתית והן הפוליטית, והיה בין החותמים על העצומה המתנגדת לכל סוג של סרבנות פוליטית.

נשוי, אב לשישה, מתגורר ומשמש כרב בשכונת קטמון בירושלים.

## [עריכה] פעילותו

שימש כרב הקיבוץ סעד ומורה בתיכון המשותף בקיבוץ יבנה כעשר שנים, שבמהלכן יצא לשליחות של שנתיים בלונדון. כמו כן כיהן כר"מ (רב מלמד) בישיבת עין צורים למשך שנה אחת.

החל משנת תשנ"ח (1998) מלמד הרב לאו בבית מורשה בירושלים, ומכהן כראש בית המדרש, לצידו של הרב יהודה ברנדס. מפרסם בקביעות מאמרים בכתב העת "אקדמות" היוצא בהוצאת בית מורשה.

בשנת 2000 עבר לירושלים וכיום משמש כרב קהילת רמב"ן בשכונת קטמון וכרב בתי הספר הדתיים הימלפרב ופלך בירושלים.

בשנת 2005 הוציא את ספרו הראשון בהוצאת ידיעות אחרונות בשם ממרן עד מרן, המנתח את שיטתו ההלכתית של הרב עובדיה יוסף. בניגוד לספרים אחרים אודותיו, הספר נעשה בתיאום עם הרב ומקורביו, וזכה לברכתו המלאה ואף להסכמה.

בשנת 2006 הוציא ספר נוסף, בהוצאת בית מורשה וספריית אלינר בשם "חכמים". הספר עוסק בניתוח דמויות התנאים ומשנתם, על פי סדר המשניות בפרקי אבות, ומבקש לקרוא בתורתם קריאת כיוון לתקופתנו.

## [עריכה] רקע משפחתי

אביו של הרב בני לאו, נפתלי לאו-לביא (שם שהוסיף לעצמו בשל עבודתו המדינית-בטחונית), שרד את השואה בגבורה תוך כדי הצלת אחיו הצעיר, הרב ישראל מאיר לאו, לימים הרב הראשי לישראל. הרב לאו קיבץ את סיפורם של השניים בספרו "אל תשלח ידך אל הנער".

אימו של הרב בני, ג'ון, היא ילידת בריטניה בת למשפחת אייזנמן-ברויאר מהמשפחות המשפיעות ביותר על שימור תורת הרב שמשון רפאל הירש בארץ ובעולם.

מקור: http://he.wikipedia.org../../../%D7%91/%D7%A0/%D7%99/%D7%91%D7%A0%D7%99%D7%9E%D7%99%D7%9F_%D7%9C%D7%90%D7%95.html

קטגוריות: רבני הציונות הדתית | רבנים ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש